Lav et referat af nedenstående tekst:

Tekst:
20-årige Andreas Bruhn skiftede som ungdomsspiller til AaB fra samarbejdsklubben Støvring I.F. - Andreas er hurtig og gennembrudsstærk og med potentiale til at udvikle sig til Superligaspiller, konstaterer AaB's sportschef Allan Gaarde. - Samtidig er forlængelsen en fortsættelse af vores talentstrategi som Hele Nordjyllands Hold, hvilket eksempelvis kommer til udtryk ved at vores Superligatrup i dag indeholder 14 ud af 26 spillere, der har spillet ungdomsfodbold i AaB, siger Allan Gaarde. Andreas Bruhn, der har optrådt 17 gange på diverse danske U-landshold, glæder sig over sin nye aftale: - Det er dejligt at have fået en forlængelse på plads, så jeg kan fortsætte mit arbejde henimod at få endnu mere spilletid for AaB. - For mig handler det om at få noget hårdhed ind i mit spil, samtidig med at jeg fortsat skal udvikle mine kompetencer som en udfordrende spiller, siger Andreas Bruhn. Andreas Bruhn er indtil videre noteret for ti officielle kampe for AaB.

Referat:
AaB har forlænget aftalen med offensivtalentet Andreas Bruhn til 31. december 2016.